CELEX: 32007D0156
Language: hr
Date: 2007-03-07 00:00:00
Title: 2007/156/EZ: Odluka Komisije od 7. ožujka 2007. o izmjeni Odluke 2005/51/EZ u vezi s razdobljem tijekom kojeg se zemlja kontaminirana pesticidima ili postojanim organskim onečišćivačima može unositi u Zajednicu u svrhu njezine dekontaminacije (priopćena pod brojem dokumenta C (2007) 663)

03/Sv. 45
            
            
               HR
            
            
               Službeni list Europske unije
            
            
               294
            
         32007D0156
   
               L 068/7
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 7. ožujka 2007.
   o izmjeni Odluke 2005/51/EZ u vezi s razdobljem tijekom kojeg se zemlja kontaminirana pesticidima ili postojanim organskim onečišćivačima može unositi u Zajednicu u svrhu njezine dekontaminacije
   (priopćena pod brojem dokumenta C (2007) 663)
   (2007/156/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
   budući da:
   
               (1)
            
            
               Odstupajući od Direktive 2000/29/EZ, Odluka Komisije 2005/51/EZ od 21. siječnja 2005. o privremenom dopuštanju državama članicama da odrede odstupanja od nekih odredbi Direktive Vijeća 2000/29/EZ u pogledu uvoza zemlje kontaminirane pesticidima ili postojanim organskim onečišćivačima za potrebe dekontaminacije (2) dozvoljava državama članicama koje sudjeluju u programu sprečavanja nakupljanja i uklanjanja zaostalih i neželjenih pesticida Organizacije Ujedinjenih naroda za prehranu i poljoprivredu (FAO), na ograničeno razdoblje, unošenje zemlje kontaminirane takvim pesticidima u Zajednicu na obradu u namjenskim spalionicama opasnog otpada.
            
         
               (2)
            
            
               Zbog kašnjenja u provedbi tog programa, potrebno je produljiti razdoblje tijekom kojeg se kontaminirana zemlja može unositi na temelju dozvole iz Odluke 2005/51/EZ.
            
         
               (3)
            
            
               Odluku 2005/51/EZ trebalo bi stoga na odgovarajući način izmijeniti.
            
         
               (4)
            
            
               Mjere predviđene u ovoj Odluci u skladu su s mišljenjem Stalnog odbora za biljno zdravstvo,
            
         DONIJELA JE OVU ODLUKU:
   Članak 1.
   U drugom stavku članka 1. Odluke 2005/51/EZ riječi „28. veljače 2007.” zamjenjuju se riječima „28. veljače 2009.”
   Članak 2.
   Ova je Odluka upućena državama članicama.
   
      Sastavljeno u Bruxellesu 7. ožujka 2007.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2006/35/EZ (SL L 88, 25.3.2006., str. 9.).
   
      (2)  SL L 21, 25.1.2005., str. 21.